OpenLLM-France/wikimedia huggingface dataset:
# Big Bear City

Big Bear City és una concentració de població designada pel cens dels Estats Units a l'estat de Califòrnia. Segons el cens del 2000 tenia 5.779 habitants.

## Demografia

Segons el cens del 2000, Big Bear City tenia 5.779 habitants, 2.290 habitatges, i 1.603 famílies. La densitat de població era de 643 habitants/km².
Dels 2.290 habitatges en un 32,3% hi vivien nens de menys de 18 anys, en un 54,1% hi vivien parelles casades, en un 10,8% dones solteres, i en un 30% no eren unitats familiars. En el 23,6% dels habitatges hi vivien persones soles el 8,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,52 i el nombre mitjà de persones que vivien en cada família era de 2,97.
Per edats la població es repartia de la següent manera: un 26,5% tenia menys de 18 anys, un 6,9% entre 18 i 24, un 27,3% entre 25 i 44, un 25,9% de 45 a 60 i un 13,3% 65 anys o més.
L'edat mediana era de 39 anys. Per cada 100 dones de 18 o més anys hi havia 96 homes.
La renda mediana per habitatge era de 35.615 $ i la renda mediana per família de 42.995 $. Els homes tenien una renda mediana de 33.994 $ mentre que les dones 20.844 $. La renda per capita de la població era de 19.301 $. Entorn del 5,1% de les famílies i el 6,6% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Big Bear City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Big Bear City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Big Bear Lake

Big Bear Lake és una població dels Estats Units a l'estat de Califòrnia. Segons el cens del 2000 tenia 5.438 habitants.

## Demografia

Segons el cens del 2000, Big Bear Lake tenia 5.438 habitants, 2.343 habitatges, i 1.494 famílies. La densitat de població era de 332,2 habitants/km².
Dels 2.343 habitatges en un 25,3% hi vivien nens de menys de 18 anys, en un 51,3% hi vivien parelles casades, en un 8,5% dones solteres, i en un 36,2% no eren unitats familiars. En el 29,4% dels habitatges hi vivien persones soles el 10,8% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,31 i el nombre mitjà de persones que vivien en cada família era de 2,83.
Per edats la població es repartia de la següent manera: un 22,6% tenia menys de 18 anys, un 6,4% entre 18 i 24, un 24,5% entre 25 i 44, un 29,1% de 45 a 60 i un 17,4% 65 anys o més.
L'edat mediana era de 43 anys. Per cada 100 dones de 18 o més anys hi havia 103 homes.
La renda mediana per habitatge era de 34.447 $ i la renda mediana per família de 41.848 $. Els homes tenien una renda mediana de 36.316 $ mentre que les dones 21.404 $. La renda per capita de la població era de 21.517 $. Entorn de l'11,1% de les famílies i el 13,5% de la població estaven per davall del llindar de pobresa.

## Poblacions properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Big Bear Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 17 juliol 2010].
* ↑ «Geographic Comparison Table- Big Bear Lake». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 17 juliol 2010].
# Bodo Illgner

Bodo Illgner (Coblença, Alemanya, 7 d'abril de 1967) és un exporter alemany de futbol. Va ser un integrant de l'equip de la República Federal d'Alemanya que es va proclamar campió de la Copa Mundial de la FIFA el 1990.

## Biografia

Illgner va néixer a Coblença, però després es va traslladar a viure a Westerburg i, quan tenia sis anys, va començar a jugar a futbol a l'equip 1. FC Hardtberg (Bonn).
A nivell del club, va jugar a l'1. Fußball-Club Köln (1985-1996) i al Reial Madrid (1996-2001), ajudant a aquest últim a la consecució de dos títols de la Lliga de Campions (1998 i 2000), enfrontant-se a la final contra la Juventus de Torí i el València CF, respectivament. A més a més, va guanyar dues lligues amb el Reial Madrid el 1997 i el 2001, i una Copa Intercontinental el 1998.

### Internacional

En total, Illgner va jugar 54 cops amb la samarreta d'Alemanya, va jugar 5 partits a l'Eurocopa i va participar en 2 Copes del Món amb el seu país: Itàlia 1990, d'on van sortir vencedors, i Estats Units 1994, a on van caure a quarts de final i van finalitzar en 5a posició.

## Palmarès
### Equips

* 1. FC Köln:
** Bundesliga: Subcampió 1988-89, 1989-90
** DFB-Pokal: Subcampió 1990-91
** Copa de la UEFA: Subcampió 1985-86
* Reial Madrid:
** Lliga espanyola: 1996-97, 2000-01, subcampió 1998-99
** Lliga de Campions de la UEFA: 1997-98, 1999-00
** Copa Intercontinental: 1998
* Selecció:
** Copa del Món: 1990
** Campionat d'Europa: Subcampió 1992
** Campionat d'Europa sub-16: 1984

### Individual

* Porter alemany de l'any (1989, 1990, 1991 i 1992)
* Porter europeu de l'any (1991)

## Referències

* ↑ «1997/98: Seventh heaven for Madrid». UEFA.com, 20-05-1998. [Consulta: 17 gener 2016].
* ↑ «The best foreign eleven in Real Madrid's history». Marca, 12-04-2013 [Consulta: 25 agost 2013].
* ↑ Arnhold, Matthias. «Bodo Illgner – Matches and Goals in Bundesliga». RSSSF, 23-09-2015. [Consulta: 9 octubre 2015].
* ↑ Arnhold, Matthias. «Bodo Illgner – International Appearances». RSSSF, 23-09-2015. [Consulta: 9 octubre 2015].
# Bodoland Autonomous Council

El Bodoland Autonomous Council fou un consell autonom que administrava determinades competències menors en poblacions amb més del 50% de població de l'ètnia dels bodos. Es va crear després de l'acord amb l'ABSU (All Bodo Students' Union) de 20 de febrer de 1993 i va quedar abolit el 2003. Durant els deu anys no es van arribar a determinar les viles que en feien part, va tenir manca de fons, i mai es van celebrar eleccions.
Tot i així altres ètnies van demanar consells autònoms: els Rabha-Hasong, els Mising (Mising Porin Kebang, Mising Mimag Kabang, Mising Bane Kebang), els Lalung (Lalung Autonomous Lalung District Demand Committee), i els tiwa (All Tiwa Students Union) que foren acceptats pels Rabha-Hasong, (10 de març de 1995), Mising (14 de juny de 1995) i Lalungs (13 d'abril de 1995) formant-se el Rabha Hasong Autonomous Council, el Mising Autonomous Council i el Lalung Autonomous Council, aprovats el 27 d'octubre de 1995. Més tard s'hi van afegir el Deuri Autonomous Council, Sonowal Kachari Autonomous Council i el Thengal Kachari Autonomous Council (el Deuri Accord i el Sonowal Kachari Accord foren signats el 4 de març de 2005 i el Thengal Kachari Accord el 10 d'agost de 2005). Però llavors ja feia dos anys que s'havia comprovat el fracàs del consell bodo que havia estat substituït pel Bodoland Territorial Council després de l'acord de 7 de desembre del 2003 entre l'Índia, el govern de l'estat d'Assam i el grup armat Bodoland Liberation Tiger Force (o Bodo Liberation Tiger).

## Referències

* ↑ «The Bodoland Problem - GKToday» (en anglès). [Consulta: 11 juliol 2019].
* ↑ «THE BODOLAND AUTONOMOUS COUNCIL ACT, 1993». Arxivat de l'original el 2018-07-06. [Consulta: 8 juliol 2019].
# Bintanath

Bintanath és el nom dels següents personatges:
# Blas Causera Carrión

Blas Causera Carrión (Xestalgar, 1840 - València?, 1906) va ser un llatinista i teòleg valencià. Fill de camperols, va ser ordenat prevere el 1864. Més tard es va doctorar en teologia i va exercir com a capellà de Bicorb i Quesa. Obtingué una càtedra de retòrica poètica al Col·legi de Sant Pau de València i va assolir la distinció de "soci de mèrit" de l'Ateneu Científic i Literari. Dotat d'una extraordinària vocació didàctica, escrigué llibres destinats sobretot a la formació de sacerdots, i arribà a ser examinador de la Seu de València.

## Obres

* Tratado completo de Oraciones Latinas (la 2a edició és del 1873)
* Historia Eclesiástica Universal (1875)
* Gramática Hispano-Latina teórico-práctica (1875)
* Glorias del clero (1881)
* Historia eclesiástica elemental dividida en dos tomos ó cursos escolares (1886)
* Influencia del sacerdocio en todas las religiones (1893)
* Diccionario español-latino: gramaticalmente analítico (1900)

## Referències

* ↑ Jiménez Cervera, F. J. (2009). Gestalgar: contribución a su historia. València: Ediciones La Sirena, pàgines 207 - 208. ISBN 978-84-92692-04-0
* ↑ Gran Enciclopedia de la Comunidad Valenciana (2005). València: Editorial Prensa Valenciana, volum 4, pàgina 226 (article signat per A. Cárcel Ramos). ISBN 84-87502-51-2
# Bitxa de Balones

La bitxa de Balones o toros de Balones són dues escultures ibèriques trobades a Balones (Comtat, País Valencià).
Els bous en la cultura ibèrica, freqüentment, es relacionen amb les necròpolis i, concretament a l'àrea de la Contestania, també solen estar en les rodalies de fonts o rius. La bitxa de Balones es va trobar en la partida de Pitxòcol, a la xicoteta vall de Seta.
Les escultures es conserven en estat fragmentari. Una manca del cap i de les potes, mentre que l'altra únicament conserva els quarts posteriors. La seua datació i atribució és segura, entre altres motius, perquè al costat d'elles es va trobar ceràmica campaniana importada junt a ceràmica ibèrica. Així mateix, també es va trobar un relleu que mostra una divinitat domadora de cavalls. La bitxa de Balones es troba exposada al Museu de Prehistòria de València.

## Referències

* 1 2 3 «Balones, Toros de». A: Gran Enciclopedia Temática de la Comunidad Valenciana. Arte. Editorial Prensa Valenciana, 2009.
* ↑ Llidó i Herrero, Joan. Huellas del espíritu en la prehistoria castellonense. Castellón de la Plana: Publicacions de la Universitat Jaume I, 1999, p. 214.
* ↑ Sala Sellés, Feliciana. «Algunas reflexiones a propósito de la escultura ibérica de la Contestania y su entorno». A: Casal Abad, Lorenzo. Actas del Congreso «Arte Ibérico en la España Mediterránea». Alicante, 24-27 de octubre de 2005. Alacant: Instituto Alicantino de cultura «Juan Gil-Alberto», 2007, p. 66.

## Enllaços externs

* «Toros de Balones». Gran Enciclopèdia Catalana.
# Bodrac

Bodrac (francès Boudrac) és un municipi del departament francès de l'Alta Garona, a la regió d'Occitània.

## Referències

* ↑ Toponímia occitana
# Bratski (Saràtov)

* Per a altres significats, vegeu «Bratski».
Bratski (en rus: Братский) és un poble (un possiólok) de l'óblast de Saràtov, a Rússia, segons el cens del 2010 tenia 76 habitants. Pertany al districte municipal d'Ivantéievka.

## Referències

* ↑ Plantilla:Книга
* ↑ Plantilla:Книга
* ↑ «Топографические карты СССР N-39 (В) 1:100000. Самарская область.». ЭтоМесто. Arxivat de l'original el 2018-01-15. [Consulta: 10 gener 2018].
# Boscarla de Moorea

La boscarla de Moorea (Acrocephalus longirostris) és un ocell extint de la família dels acrocefàlids (Acrocephalidae) que habitava l'illa de Moorea.

## Taxonomia

Considerada antany una subespècie de la boscarla de Tahití (Acrocephalus caffer), avui es considera una espècie de ple dret.

## Referències

* ↑ «Boscarla de Moorea». Cercaterm. TERMCAT, Centre de Terminologia. Rev. 20/02/2021 (català)
* ↑ A Cibois J-C Thibault et E Pasquet. 2008. Systematics of the extinct reed warblers Acrocephalus of the Society Islands of eastern Polynesia. Ibis 150: 365–376.
# Boscarla de Mangareva

La boscarla de Mangareva (Acrocephalus astrolabii) és un ocell extint de la família dels acrocefàlids (Acrocephalidae). Habitava l'illa de Mangareva, a les illes Gambier.

## Taxonomia

Antany considerada una subespècie de la boscarla de Guam (Acrocephalus luscinius), avui es considera una espècie de ple dret, arran els treballs de Cibois et al. (2011).

## Referències

* ↑ «Boscarla de Mangareva». Cercaterm. TERMCAT, Centre de Terminologia. Rev. 20/02/2021(català)
* ↑ A Cibois, J-C Thibault et E Pasquet. 2011. Molecular and morphological analysis of Pacific reed-warbler specimens of dubious origins, including Acrocephalus luscinius astrolabii. Bulletin of the British Ornithologists' Club 131: 32–40.
# Biblioteca Maria-Mercè Marçal

La Biblioteca Pública Maria-Mercè Marçal és una obra de les darreres tendències de Torregrossa (Pla d'Urgell) inclosa a l'Inventari del Patrimoni Arquitectònic de Catalunya.

## Descripció

Edifici públic de dues plantes. A la planta baixa hi ha la biblioteca i a la primera la llar de jubilats.
La volumetria del conjunt es delimita per l'estructura metàl·lica vista, amb pilars i coberta a dues aigües recolzada sobre encavalcades metàl·liques. El programa funcional de l'edifici es desenvolupa dins una caixa de murs arrebossats, col·locada dins l'estructura metàl·lica. La façana principal d'accés és en planta baixa una gran porxada i a la planta superior una gran terrassa.

## Referències

* 1 2 «Biblioteca Pública». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 13 març 2019].
# Braquipodosaure

El braquipodosaure (Brachypodosaurus, "llangardaix de potes curtes") és un gènere de dinosaure tireòfor que va viure al Cretaci superior (Maastrichtià). Les seves restes fòssils, un únic húmer, es van trobar a la formació Lameta a l'Índia. L'espècie Brachypodosaurus gravis fou anomenada per Chakravati l'any 1934 i originalment fou descrita com un estegosaure.
Aquest ornitisqui podria haver sigut un ancilosaure (un dinosaure cuirassat) o un estegosaure. De totes maneres el nom Brachypodosaurus es considera nomen dubium degut a les poques restes trobades. Wilson et al,. va posar en dubte l'afinitat del gènere amb els estegosaures l'any 2003. L'altre gènere del Cretaci superior descrit originalment com un estegosaure, dravidsaure, és també un nomen dubium.

## Referències

* ↑ Chakravarti, D. K., 1934, "On a stegosaurian humerus from the Lameta beds of Jubbulpore", Q.J. MINERAL. METALLURG. SOC. INDIA, 30; 75-79
* ↑ Maryanska T., 1977. "Ankylosauridae (Dinosauria) from Mongolia", Palaeontologia Polonica 37:85-151
* ↑ Wilson, J. A., P. C. Sereno, S. Srivastava, D. K. Bhatt, A. Khosla, and A. Sahni. 2003. "A new abelisaurid (Dinosauria, Theropoda) from the Lameta Formation (Cretaceous, Maastrichtian) of India", Contributions from the Museum of Paleontology of the University of Michigan, 31:1–42
# Brigada Khudójnikov

Brigada Khudójnikov (En rus: Бригада Художников, en valencià: Brigada d'artistes) fou un periòdic d'art soviètic, publicat per l'Associació de treballadors soviètics de les arts espacials. El primer número apareix l'any 1931, i sembla que sols se'n publicaren dos. Hi publicaren autors com Gustav Klucis, Anatoli Lunatxarski, i d'altres.

## Referències

* ↑ Swanson, Vern G. Hidden Treasures: Russian and Soviet Impressionism, 1930-1970s (en anglès). Fleischer Museum, 1994. ISBN 978-0-9617882-5-4.
* 1 2 MoMA: http://www.moma.org/collection/object.php?object_id=7992.
* ↑ Siegelbaum, Lewis H.; Suny, Ronald Grigor. Making Workers Soviet: Power, Class, and Identity (en anglès). Cornell University Press, 2018-07-05. ISBN 978-1-5017-1814-4.
# Bonaventura Baldomà i Rius

Bonaventura Baldomà i Rius (Vilanova de Segrià, 2 de febrer de 1924 - Rosselló de Segrià, 1 de juny de 2004) fou un atleta català especialitzat en curses de fons.
És l'atleta de les comarques lleidatanes amb el millor palmarès del Segle XX. La seva especialitat era el fons i el camp a través. Pel que fa a clubs, competí per l'AD Antorxa de Lleida, essent entrenat per Manuel Cutié. Fou dos cops campió de Catalunya de cros, els anys 1952 i 1953), i dos més a nivell estatal, els anys 1950 i 1952. També guanyà el doblet (5.000 m i 10.000 m) en els campionats d'Espanya en pista de l'any 1952. També guanyà la cursa Jean Bouin en la categoria de neòfit l'any 1943, així com diverses curses internacionals. Competí quatre vegades en el Cros de les Nacions.

## Palmarès
### Campió de Catalunya

* Campionat de Catalunya de cros: 1952, 1953

### Campió d'Espanya

* 5.000 m: 1952
* 10.000 m: 1952
* cros: 1950, 1952

## Referències

* 1 2 3 4 5 «Bonaventura Baldomà Rius». Gran Enciclopèdia Catalana, 31-12-2011. [Consulta: 7 setembre 2016].
* ↑ «Campionat de Catalunya de cros». fcatletisme.cat. Arxivat de l'original el 2023-05-20. [Consulta: 7 setembre 2016].
* ↑ «Campionat d'Espanya». RFEA. Arxivat de l'original el 2017-08-04. [Consulta: 7 setembre 2016].
# Buenas noches, señores

Buenas noches, señores va ser una sèrie de televisió de 13 episodis, protagonitzada per Julia Gutiérrez Caba, dirigida per Gustavo Pérez Puig, amb guions de Víctor Ruiz Iriarte i emesa per Televisió espanyola el 1972

## Argument

La sèrie presenta, en episodis sense relació argumental, escenes domèstiques i costumistes de la vida espanyola de l'època. L'únic fil conductor és la protagonista.

## Llista d'episodis (parcial)

* La mano derecha – 17 de maig de 1972
** Ismael Merlo
** Valentín Tornos
* Evasión – 7 de juny de 1972
** Manuel Collado
* Nuestro hogar - 14 de juny de 1972
** Manuel Dicenta
** Francisco Piquer
** Luis Varela
* Intermedio sentimental - 23 de juny de 1972
** Fernando Guillén
** José Sacristán
** Tina Sáinz
* Nocturno - 28 de juny de 1972
** José Bódalo
** Enriqueta Carballeira
* Profesora d'inglés - 5 de juliol de 1972
** Rafael Arcos
** Mercedes Prendes
* Esta vida difícil - 2 de juliol de 1972
** Fernando Delgado
** Encarna Paso
** Pastor Serrador
* Diálogos de medianoche - 26 de juliol de 1972
** Manuel Alexandre
** Pablo Sanz
* El aniversario - 2 d'agost de 1972
** Tota Alba
** Rogelio Madrid
** Luis Prendes
* La hora del ángel - 9 d'agost de 1972
** Alberto de Mendoza
** Jesús Puente
* Mundo femenino – 16 d'agost

## Premis

* TP d'Or 1972: Millor Actriu Nacional: Julia Gutiérrez Caba.
* Antena de Oro (1972). Julia Gutiérrez Caba.

## Referències

* ↑ La Vanguardia. 15 d'abril de 1972. Vist el 4 de gener de 2009.
* ↑ “Conversación de actriz”, con Julia Gutiérrez Caba, culturamas.es
* ↑ Víctor Ruiz Iriarte a Fotogramas
# Bout de Zan a la gale

Bout de Zan a la gale és una pel·lícula muda francesa escrita i dirigida per Louis Feuillade i estrenada el 30 de gener de 1914.
Aquesta pel·lícula forma part de la sèrie Bout de Zan.

## Repartiment

* René Poyen : Bout de Zan
* Marguerite Lavigne
* Jeanne Saint-Bonnet
* Edmond Bréon

## Notes

* ↑ Bout de Zan a la gale, bifi.fr
# Brad Friedel

Bradley ("Brad") Howard Friedel (Lakewood, Ohio, 18 de maig de 1971) és un exfutbolista internacional estatunidenc que jugava com a porter, principalment a la Premier League anglesa. Actualment manté el rècord de la Premier League de més participacions consecutives en partits amb el nombre de 226 aparicions.

## Internacional

Ha estat internacional con la selecció de futbol dels Estats Units en 82 partits.

### Participacions en Copes del Món

| Mundial | Seu | Resultat |
| Copa Mundial de Futbol de 1994 | Estats Units | Octaus de final |
| Copa Mundial de Futbol de 1998 | França | Primera fase |
| Copa Mundial de Futbol de 2002 | Corea del Sud i Japó | Quarts de final |

## Clubs

| Club | País | Any |
| Brøndby IF | Dinamarca | 1994 |
| Galatasaray SK | Turquia | 1995 |
| Columbus Crew | Estats Units | 1995-1997 |
| Liverpool FC | Anglaterra | 1997-2000 |
| Blackburn Rovers | Anglaterra | 2000-2008 |
| Aston Villa | Anglaterra | 2008-2011 |
| Tottenham Hotspur FC | Anglaterra | 2011- |

## Enllaços externs

* Articles sobre Brad Friedel en Yanks Abroad Arxivat 2012-03-03 a Wayback Machine. (anglès)
* Dades estadístiques sobre Brad Friedel a soccerbase.com (anglès)
* Instal·lació d'Entrenament de Friedel als EUA (anglès)
* Estadístiques actuals a ESPN Arxivat 2012-10-20 a Wayback Machine. (anglès)

## Referències

* ↑ mlssoccer. «Brad Friedel | MLSsoccer.com» (en anglès). [Consulta: 26 abril 2023].
# Bupleurum montanum

Bupleurum montanum és un endemisme nord-africà de boscos i roquissars de muntanya mitjana i alta (1.000 a 2.300m). Es distribueix des del Marroc (Rif, Serralada de l'Atles: Atles Mitjà, Alt Atles, Anti-Atles occidental) i Algèria. És una espècie de subarbust dins la família de les apiàcies o també conegudes com a Umbel·líferes. Es troben dins del gènere Bupleurum L. el qual compren unes 80 espècies repartides sobretot per l'hemisferi nord a excepció de la zona àrtica. Aquesta espècie es distribuïx pel Nord d'Àfrica bàsicament a la zona mediterrània. Dins el gènere es pot considerar com a bastant desenvolupada en alçada i/o lignificada per a donar-li el nom d'arbust o subarbust.
Les tiges floríferes poden arribar fins als 1,3 metres de longitud i estan lignificats a la base. Les són de secció subcircular amb els costats poc marcats. Les fulles són linears i més aviat toves i flexibles. Creixen solitàries, espaiades al llarg de la tija, també en roseta basal, la nervació està poc marcada, les umbel·les presenten de 3 a 15 radis molt prims.

## Referències

* ↑ «Bupleurum montanum a EOL» (en anglès). [Consulta: 29 gener 2015].
* ↑ «Bupleurum montanum a The Plant List» (en anglès). [Consulta: 29 gener 2015].

## Bibliografia

* JESÚS CHARCO, Guía de los àrboles y arbustos del Norte de África. Claves de determinación, descripciones, ilustraciones y mapas de distribución. ediciones Mundo Árabe e Islam medio Ambiente, 2001. ISBN 8472328783.
# Bupleurum spinosum

Bupleurum spinosum (=Bupleurum fruticescens subsp. spinosum (Gouan) O.Bolòs & Vigo), (=Bupleurum spinosum var. lucidum Batt.), (=Bupleurum spinosum var. mauritanicum Cauwet) és una planta de la família de les Apiàcies també conegudes com a Umbel·líferes; de port pulvinular i umbel·les rígides que es distribueix pel Nord d'Àfrica i les serres bètiques peninsulars.

## Descripció

Les tiges floríferes poden arribar fins als 1,3 metres de longitud i estan lignificats a la base. Les són de secció subcircular amb els costats poc marcats. Les fulles són linears i més aviat toves i flexibles. Creixen solitàries, espaiades al llarg de la tija, també en roseta basal, la nervació està poc marcada, les umbel·les presenten de 3 a 15 radismolt prims.

## Distribució

Es distribueix des del Marroc (rif, Serralada de l'Atles (Atles Mitjà, Alt Atles, Anti-Atles occidental) i Algèria.

## Referències

* ↑ «Bupleurum spinosum a EOL» (en anglès). [Consulta: 29 gener 2015].
* ↑ «Bupleurum spinosum a The Plant List» (en anglès). [Consulta: 29 gener 2015].

## Bibliografia

* JESÚS CHARCO, Guía de los àrboles y arbustos del Norte de África. Claves de determinación, descripciones, ilustraciones y mapas de distribución. ediciones Mundo Árabe e Islam medio Ambiente, 2001. ISBN 8472328783.
# Bupleurum benoistii

Bupleurum benoistii és una espècie de subarbust dins la família de les apiàcies. La seva distribució està restringida a la península Ibèrica i Magrib. Als Països Catalans és freqüent a Catalunya i País Valencià però és absent a les Balears. Als Països Catalans es presenta la subespècie fruticescens que és un endemisme ibèric. Viu em brolles i pastures camefítiques fins als 1.600 metres d'altitud, sovint en terrenys calcaris i de mala qualitat.
Planta perenne de 30 a 100 cm d'alçada, les tiges joves finament costato-verrucoses, arbust o mata llenyosa amb fulles lanceolato-linears sèssils de 2-10 x 0,2-0,4 cm distribuïdes regularment al llarg de les tiges. És una planta glauca, glabra molt ramificada. Les umbel·les són petites; flors grogues, fruit el·lipsoidal de 2 a 4 mm. Floreix de juliol a setembre.

## Referències

* ↑ «Bupleurum benoistii a EOL» (en anglès). [Consulta: 29 gener 2015].
* ↑ «Bupleurum benoistii a The Plant List» (en anglès). [Consulta: 29 gener 2015].
* ↑ Bolòs, Oriol; Vigo, Josep. Flora dels Països Catalans. Ed. Barcino. Barcelona, 1984. ISBN 9788472265974.
# Boscarla bruna

La boscarla bruna (Acrocephalus rufescens) és una espècie d'ocell de la família dels acrocefàlids (Acrocephalidae) que habita canyars i pantans de l'Àfrica subsahariana.

## Referències

* ↑ «Boscarla bruna». Cercaterm. TERMCAT, Centre de Terminologia. Rev. 20/02/2021 (català)